Τεχνολογικό Εκπαιδευτικό Ίδρυμα Πελοποννήσου

Το Τεχνολογικό Εκπαιδευτικό Ίδρυμα Πελοποννήσου ήταν ένα πανεπιστημιακό ίδρυμα της Ελλάδας. Ιδρύθηκε το 1988 ως Τεχνολογικό Εκπαιδευτικό Ίδρυμα Καλαμάτας. Η έδρα του Τ.Ε.Ι. μέχρι το 2019 ήταν η Καλαμάτα και αποτελούταν από τέσσερις (4) σχολές και έξι (6) τμήματα μοιρασμένα στη Καλαμάτα και τη Σπάρτη. Όσον αφορά το νομοθετικό πλαίσιο (ν. 1268/1982, 1404/1983, 2817/2000, 2916/2001, 3549/2007, 4009/2011, 4071/2012, 4076/2012 κ.ά.) τα ΤΕΙ έγιναν Ανώτατα εκπαιδευτικά ιδρύματα (Α.Ε.Ι.). Με τον νόμο 4610/2019 (ΦΕΚ 70 Α/19), το Τ.Ε.Ι. Πελοποννήσου καταργήθηκε ως αυτοτελές νομικό πρόσωπο και συγχωνεύθηκε με το Πανεπιστήμιο Πελοποννήσου.Ο νόμος αυτός έρχεται να ανανεώσει τον χάρτη της Τριτοβάθμιας Εκπαίδευσης δημιουργώντας, συγχωνεύοντας και καταργώντας σχολές και τμήματα. Η λειτουργία των περισσότερων τμημάτων αρχίζει από το ακαδημαϊκό έτος 2019-2020.

 Τμήμα Μηχανικών Πληροφορικής Τ.Ε. (Σπάρτη) Τμήμα Λογοθεραπείας Τμήμα Τεχνολόγων Γεωπόνων Τμήμα Τεχνολογίας Τροφίμων Τμήμα Διοίκησης Επιχειρήσεων & Οργανισμών Τμήμα Λογιστικής & Χρηματοοικονομικής Ιστορική Δημογραφία: διατμηματικό πρόγραμμα μεταπτυχιακών σπουδών. Συνεργάζονται το Τμήμα Ιστορίας του Ιονίου Πανεπιστημίου, το Τμήμα Διοίκησης Επιχειρήσεων και Οργανισμών του ΤΕΙ Πελοποννήσου και το Τμήμα Διοίκησης Επιχειρήσεων του ΤΕΙ Δυτικής Ελλάδας. Σκοπός του προγράμματος είναι η εξειδίκευση επιστημόνων σε ζητήματα που σχετίζονται με το πρόβλημα της αύξησης του πληθυσμού του πλανήτη. Γεωργία Ελεγχόμενου Περιβάλλοντος - Υδροπονία: Σκοπός του είναι η εκπαίδευση και η δημιουργία αποφοίτων με υψηλή κατάρτιση στον τομέα ανάπτυξης της ελληνικής γεωργίας σε εθνικό και διεθνές περιβάλλον. Επιχειρηματικότητα και Διακυβέρνηση: συνεργάζονται το Τμήμα Οικονομικών Επιστημών του Πανεπιστημίου Πελοποννήσου και το Τμήμα Διοίκησης Επιχειρήσεων και Οργανισμών του ΤΕΙ Πελοποννήσου. Σκοπός του είναι η διεπιστημονική μελέτη της αναπτυξιακής δυναμικής σε τοπικό και περιφερειακό επίπεδο και η κατανόηση των συμβόλων της επιχειρηματικότητας και της διακυβέρνησης σε μια βιώσιμη ανάπτυξη. Χρηματοοικονομικά: προσφέρεται από το Τμήμα Λογιστικής και Χρηματοοικονομικής της Σχολής Διοίκησης και Οικονομίας. Σκοπός του είναι η εμβάθυνση και προαγωγή των γνώσεων στο γνωστικό πεδίο της χρηματοοικονομικής, η εξειδίκευση σε αυτό και η διαμόρφωση στελεχών ικανών να ανταποκριθούν στον επαγγελματικό χώρο των επιχειρήσεων, των οργανισμών και του δημόσιου τομέα. Τεχνοοικονομικά Συστήματα Υγείας: προσφέρεται από το Τμήμα Διοίκησης Επιχειρήσεων και Οργανισμών του ΤΕΙ Πελοποννήσου. Αυτό το μεταπτυχιακό έχει δυο κατευθύνσεις: Διοίκηση Υπηρεσιών Υγείας και Ανάπτυξης Ανθρώπινου Δυναμικού, Διοίκηση Τεχνολογίας, Πληροφορικής και Επικοινωνιών στην Υγεία. Σκοπός του είναι η παροχή εκπαίδευσης στο χώρο της διοίκησης και των οικονομικών της υγείας και η υποστήριξη του έργου με τεχνολογίες πληροφορικής και επικοινωνιών. Επιμέρους στόχοι είναι: η εκπαίδευση επιστημόνων στο χώρο της υγείας ικανών να διαμορφώνουν πολιτικές και να λαμβάνουν αποφάσεις. η προετοιμασία επιστημόνων που θα στελεχώνουν νευραλγικούς τομείς του χώρου της υγείας τόσο του δημόσιου όσο και του ιδιωτικού τομέα. η ανάπτυξη και προώθηση της έρευνας σε όλους τους τομείς που άπτονται του αντικειμένου της διοίκησης, των οικονομικών και των τεχνολογιών υγείας. Διοίκηση και Χρηματοοικονομικός Σχεδιασμός για στελέχη δημόσιου και ιδιωτικού τομέα: προσφέρεται από το Τμήμα Λογιστικής και Χρηματοοικονομικής του ΤΕΙ Πελοποννήσου. Σκοπός του είναι η προαγωγή της γνώσης και η ανάπτυξη των κατάλληλων ικανοτήτων και δεξιοτήτων σχετικών με την οργάνωση, διοίκηση και λειτουργία των επιχειρήσεων του δημόσιου και ιδιωτικού τομέα καθώς και η απόκτηση εξειδικευμένων γνώσεων σε σχέση με την βέλτιστη χρηματοοικονομική στρατηγική κάθε εταιρικής μονάδας. Λογιστική: προσφέρεται από το Τμήμα Λογιστικής και Χρηματοοικονομικής του ΤΕΙ Πελοποννήσου. Σκοπός του είναι η προαγωγή της γνώσης και η ανάπτυξη των κατάλληλων ικανοτήτων και δεξιοτήτων σχετικών με την οργάνωση και λειτουργία των λογιστικών υπηρεσιών των επιχειρήσεων και οργανισμών του δημόσιου και ιδιωτικού τομέα. Στο ΤΕΙ Πελοποννήσου λειτουργεί το εξής εργαστήριο: ΕΡΜΕΘΕΔΙΠΟΛ (Εργαστήριο Μελέτης Εθνικών και Ενωσιακών Θεσμών Διακυβέρνησης και Οικονομικής Ολοκλήρωσης) Το ΤΕΙ Πελοποννήσου προσφέρει δυο σεμινάρια τα οποία είναι: Υδροπονικές καλλιέργειες Ανθοδετική Το ΤΕΙ Πελοποννήσου εκδίδει δυο ηλεκτρονικά περιοδικά τα οποία είναι: Greek Repository of Science Καλά Μα da τα Το Τμήμα Περίθαλψης και Κοινωνικής Μέριμνας είναι αυτοτελής υπηρεσία και στελεχώνεται από δυο διοικητικούς υπαλλήλους, αποφοίτους του Τμήματος Νοσηλευτικής του ΤΕΙ Αθήνας. Οι αρμοδιότητές του περιλαμβάνουν: Παροχή πρωτοβάθμιας φροντίδας υγείας και περίθαλψης στους φοιτητές και στο προσωπικό του ΤΕΙ Πελοποννήσου. Έκδοση και θεώρηση των βιβλιαρίων ιατροφαρμακευτικής περίθαλψης των φοιτητών. Τήρηση αρχείου αιτήσεων φοιτητών. Τήρηση απογραφικού δελτίου για έκδοση βιβλιαρίου υγειονομικής περίθαλψης για τους υπαλλήλους του ΤΕΙ Πελοποννήσου. Συνεργασία με φορείς υγείας. Μέριμνα και προμήθεια του τμήματος με το επιτρεπτό φαρμακευτικό υλικό και τα απαραίτητα όργανα. Άσκηση υγειονομικού ελέγχου στο εστιατόριο και το κυλικείο του ΤΕΙ Πελοποννήσου. Έλεγχος καθαριότητας των κοινόχρηστων χώρων υγιεινής. Εισήγηση μέτρων για την προαγωγή και διασφάλιση της υγείας. Η βιβλιοθήκη του ΤΕΙ άρχισε τη λειτουργία της το 1993. Η συλλογή της βιβλιοθήκης αποτελείται από γενικό πληροφοριακό υλικό κάθε μορφής, επιστημονικά και λογοτεχνικά βιβλία, αντίτυπα βιβλίων και διδακτικών σημειώσεων που διανέμονται στους σπουδαστές και άλλο εποπτικό υλικό διδασκαλίας. Πανεπιστήμιο Πελοποννήσου Τεχνολογικό Εκπαιδευτικό Ίδρυμα Δυτικής Ελλάδας